मेलबर्न. वेस्ट इंडीज के खिलाफ होबार्ट में 182 रन की जोरदार पारी खेलने वाले ऑस्ट्रेलियाई ओपनर शॉन मार्श को दूसरे बॉक्सिंग डे टेस्ट से टीम से बाहर कर दिया गया है। उनकी जगह टीम में जो बर्न्स की वापसी हुई है। वहीं, उस्मान ख्वाजा भी टीम में लौटे हैं।
ये कहा कप्तान ने
* मार्श को टीम में शामिल न करना एक कठिन फैसला था, लेकिन यह खेल का हिस्सा है।
* किसी भी कप्तान के लिए यह सुखद बात है कि उसे फॉर्म में चल रहे खिलाड़ियों में से टीम चुनना पड़े।
* मार्श ने पिछले मैच में बेहतरीन प्रदर्शन किया था, लेकिन दूसरे टेस्ट में उन्हें टीम से बाहर बैठना पड़ रहा है।
* बर्न्स एक शानदार खिलाड़ी हैं और न्यूजीलैंड के खिलाफ सीरीज में उन्होंने काफी रन बनाए हैं।
* इसके अलावा डेविड वॉर्नर के साथ मिलकर उन्होंने 80 से अधिक की औसत से ओपनिंग पार्टनरशिप कर टीम को मजबूत आधार दिया है।
* उस्मान ख्वाजा की भी चोट के बाद टीम में वापसी हुई है।
अपनी चोट के बारे में उन्होंने कहा,“ मैं पहले से काफी बेहतर महसूस कर रहा हूं और प्रैक्टिस के दौरान मुझे तकलीफ भी नहीं थी। मुझे पूरी उम्मीद है कि मुकाबले के पहले मैं पूरी तरह फिट हो जाऊंगा।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva